യുവാവ് മോഷ്ടിച്ച് വിഴുങ്ങിയത് 70 ഗ്രാമിന്റെ സ്വര്ണമാല കേസെടുത്ത് പോലീസ് ബംഗളൂരു: യുവതിയുടെ സ്വര്ണമാല മോഷ്ടിച്ച് വിഴുങ്ങിയ പ്രതി പിടിയില് . സെന്ട്രല് ബംഗളൂരുവില് എം.ടി സ്ട്രീറ്റില് ശനിയാഴ്ച രാത്രിയാണ് ഞെട്ടിക്കുന്ന സംഭവം.ഹേമ എന്ന യുവതിയുടെ 70 ഗ്രാം വരുന്ന സ്വര്ണമാല തട്ടിയെടുക്കുകയായിരുന്നു പ്രതി വിജയ്. മാല തട്ടിയെടുക്കുന്നതിനിടെ ഇരുവരും തമ്മില് പിടിവലി നടന്നിരുന്നു . പിന്നീട് മാലയുമായി വിജയ് ഓടി. ഇതോടെ ഹേമയുടെ നിലവിളി കേട്ട് ആളുകള് ഓടിക്കൂടിയിരുന്നു. ഇടവഴിയില് രക്ഷപ്പെടാന് വഴിയില്ലാതെ വന്നതോടെ വിജയ് മാല വിഴുങ്ങുകയായിരുന്നു. സ്ഥലത്തെത്തിയ ആളുകള് പ്രതിയെ മര്ദ്ദിച്ചെങ്കിലും മാല കണ്ടെടുക്കാന് സാധിച്ചിരുന്നില്ല. തുടര്ന്ന് വിജയ്യെ കെ.ആര് മാര്ക്കറ്റ് പോലീസ് സ്റ്റേഷനിലെത്തിച്ചു. മര്ദനമേറ്റതിനാല് ഇന്സ്പെക്ടര് ബി.ജി. കുമാരസ്വാമി വിജയ്യെ ആശുപത്രിയിലേക്ക് മാറ്റിയിരുന്നു .ആശുപത്രിയി ലെത്തി എക്സ്റേ എടുത്തതോടെ യുവാവിന്റെ വയറ്റില് മാല ശ്രദ്ധയില്പ്പെടുകയായിരുന്നു. ഇതോടെ താന് ഭക്ഷണം കഴിക്കുന്നതിനിടെ വിഴുങ്ങിയ എല്ലാണെന്നായിരുന്നു വിജയ്യുടെ അവകാശ വാദം. വിജയ് മാല വിഴുങ്ങിയെന്ന് പൊലീസ് വിശ്വസിച്ചിരുന്നില്ല. തുടര്ന്ന് പൊലീസും ഡോക്ടര്മാരും ചേര്ന്ന് മാല പുറത്തുവരുന്നതിനായി മരുന്നും പഴവും വയറിളക്കാനായി നല്കുകയായിരുന്നു. മാല പുറത്തുവന്നതോടെ വിജയ്ക്കെതിരെ പൊലീസ് കേസെടുത്തു.The post യുവാവ് മോഷ്ടിച്ച് വിഴുങ്ങിയത് 70 ഗ്രാമിന്റെ സ്വര്ണമാല കേസെടുത്ത് പോലീസ് first appeared on MalayalamExpressOnline.